Ο ανθρώπινος ιός της λευχαιμίας των Τ - κυττάρων HTLV I/II.
Authors: Τσέλιου Παρθενόπη 
Published: August 2021

Εκτεταμένες μελέτες που έγιναν στην δεκαετία του 1980, έδειξαν ότι οι ανθρώπινοι ρετροίοί σχετίζονται με την αιτιολογία ποικίλων ασθενειών, διακρίνονται δε σε α) κυτταροπαθητικούς (lentivirus) και β) ογκογόνους ιούς. Στην δεύτερη κατηγορία ανήκει ο ανθρώπινος ιός της λευχαιμίας των Τ-κυττάρων τύπου I και II (HTLV-I/II), ο οποίος ήταν ο πρώτος ανθρώπινος ρετροίός που απομονώθηκε απο τους Gallo και Poiesz το 1 980. Ο ιός ενδημεί στην Ιαπωνία, Αφρική, Μελανησία, Φιλιππίνες, σε διάφορες πολιτείες των ΗΠΑ και κυρίως στην Καραϊβική. Ενδημεί επίσης σε απομονωμένες αρχέγονες φυλές. Η HTLV-I λοίμωξη έχει συσχετισθεί με την εκ T-κυττάρων λευχαιμία/λέμφωμα των ενηλίκων, με την τροπική σπαστική παραπάρεση, πολυμυοσίτιδα, ρευματικές εκδηλώσεις, αρθροπάθεια κλπ. Υποχρεωτικός έχει γίνει ο έλεγχος του αίματος στην Ιαπωνία, ΗΠΑ, Γαλλία κλπ. Ο HTLV-I μεταδίδεται με την σεξουαλική επαφή, παρεντερικά με την μετάγγιση μολυσμένου αίματος ή με την χρήση μολυσμένων βελονών, με κάθετη μετάδοση από την μητέρα στο παιδί και με τον θηλασμό.Ο σκοπός της παρούσας διατριβής είναι:α) Η διερεύνηση του επιπολασμού των HTLV-I/II αντισωμάτων καθώς και η ανίχνευση του γενετικού υλικού του HTLV-I/II ιού σε ευαίσθητες πληθυσμιακές ομάδες όπως είναι ο αιμοδοτικός πληθυσμός και οι επίτοκες καθώς και σε ομάδες υψηλού κινδύνου όπως είναι οι πολυμεταγγιζόμενοι ασθενείς και οι τοξικομανείς. Η έρευνα αφορά την περιοχή της Νοτιοδυτικής Ελλάδας.β) Η σύγκριση ανοσοενζυμικών και επιβεβαιωτικών μεθόδων ανοσοαποτυπώματος σε σχέση με τον προσδιορισμό του ιού μέσω της αλυσιδωτής αντίδρασης πολυμεράσης. γ) Η διερεύνυση των νουκλεοτιδικών αλληλουχιών των PCR προϊόντων με το BLAST πρόγραμμα (National Center of Biotechnology Information)Στο χρονικό διάστημα της μελέτης (1997-2003) ελέγχθηκαν 151.407 μονάδες αίματος και βρέθηκαν 137 δείγματα θετικά για HTLV-I/II αντισώματα με την μέθοδο ELISA. Από τα δείγματα αυτά 7 επιβεβαιώθηκαν ως θετικά με των δοκιμασία WESTERN BLOT (WB), 69 ήΐαν αρνητικά ενώ 61 παρέμειναν αδιευκρίνιστα. Από τα 61 αδιευκρίνιστα δείγματα με την WB, τα 27 βρέθηκαν αρνητικά με INNO-LIA, ενώ τα 34 παρέμειναν αδιευκρίνιστα. Τα 7 θετικά δείγματα με την WB μέθοδο έδωσαν θετικά αποτελέσματα και με την INNO- LIA, επιβεβαιώθηκαν δε και με τη μέθοδο PCR. Τα αδιευκρίνιστα δείγματα που εξετάσθηκαν βρέθηκαν αρνητικά με τη δοκιμασία PCR. Τα WB αδιευκρίνιστα δείγματα ταξινομούνται σε 11 διαφορετικές κατηγορίες, όπου η πιο συχνή είναι αυτή που περιλαμβάνει την μεμονωμένη αντίδραση στην rgp21 (n = 20, 32.8%) και ακολουθούν η ρΐ 9 (n = 11, 1 8%) και ρ24 (η = 9, 14.8%).388 Από τον έλεγχο των 201 6 επιτόκων γυναικών151βρέθηκαν 2 δείγματα θετικά με την μέθοδο ELISA, εκ των οποίων το ένα ήταν αδιευκρίνιστο και το άλλο αρνητικό με την WB, ενώ η PCR έδειξε ότι και τα δύο δείγματα ήταν αρνητικά. Από τον έλεγχο 287 πασχόντων από Μεσογειακή Αναιμία, η μοριακή ανάλυση αποκάλυψε την παρουσία του ιού HTLV-I σε έναν πάσχοντα. Ο έλεγχος 58 χρηστών ενδοφλεβίων ναρκωτικών και ο έλεγχος 302 πολυμεταγγιζομένων αιματολογικών και ογκολογικών ασθενών ήταν επίσης αρνητικός. Η νουκλεοτιδική ανάλυση των 450 bps PCR προϊόντων έδειξε ομολογία 98-100% μεταξύ των νουκλεοτιδικών αλληλουχιών της μελέτης και των HTLV-I νουκλεοτιδικών αλληλουχιών που είναι καταχωρημένα στο πρόγραμμα BLAST.Η μελέτη αυτή είναι η πρώτη που στηρίζεται στην μοριακή ανάλυση και αποδεικνύει την ύπαρξη του ιού HTLV-I στον αιμοδοτικό πληθυσμό της ΝΔ Ελλάδας και στους πολυμεταγγιζόμενους πάσχοντες από Μεσογειακή Αναιμία της περιοχής. Τα αποτελέσματα αυτά επιβεβαιώνουν την μεγάλη χρησιμότητα της θέσπισης του υποχρεωτικού ελέγχου όλων των μονάδων αίματος από το 1 999 στην Ελλάδα. Η ίδια μελέτη, μέσω της μοριακής διερεύνυσης μεμονωμένων περιστατικών αποδεικνύει την ετεροφυλική διασπορά του ιού HTLV-I στην Ελλάδα και τον επί μακρόν επιπολασμό του ιού στην χώρα μας που ευνοεί την οριζόντια μετάδοσή του.Η μη εντόπιση του ιού στην κατεξοχήν ευαίσθητη πληθυσμιακή ομάδα των εγκύων γυναικών, οδηγεί στο συμπέρασμα ότι ο υποχρεωτικός έλεγχος αυτών δεν φαίνεται να είναι αναγκαίος. Αποδεικνύεται επίσης ότι ο επιπολασμός της HTLV-I/II λοίμωξης είναι πολύ χαμηλός έως μηδενικός μεταξύ των ατόμων που παρουσιάζουν αδιευκρίνιστα αποτελέσματα. Τα ευρήματα αυτά δεν διαφοροποιούνται από εκείνα που περιγράφονται σε άλλες μελέτες.Από την έρευνα αυτή προκύπτει επίσης ότι σε κάθε Τ-λεμφοϋπερπλαστικό νόσημα που παρουσιάζει κλινική και εργαστηριακή εικόνα ενδεικτική με Τ- λευχαιμία/λέμφωμα των ενηλίκων (ATTL), θα πρέπει να γίνεται συστηματικός έλεγχος για την διάγνωση της HTLV-λοίμωξης. Το ίδιο θα πρέπει να γίνεται σε κάθε περίπτωση απροσδιόριστης παραλυτικής νόσου των κάτω άκρων.